b'\n_START_ARTICLE_\nTrdnjava Lepoglava\n_START_PARAGRAPH_\nTrdnjava Lepoglava (hrva\xc5\xa1ko Utvrda Lepoglava) je neko\xc4\x8d stala na hribu Gorica v dolini Bednje, nad dana\xc5\xa1jim naseljem Lepoglava blizu kapele Sv. Ivana na Gorici. Od nje so ostali komaj vidni ostanki ru\xc5\xa1evin.\n_START_SECTION_\nZgodovina\n_START_PARAGRAPH_\nGrad ali utrdba je prvi\xc4\x8d omenjena v darilni listini iz januarja leta 1399 ko ga je ogrski kralj Sigismund Luksembur\xc5\xa1ki skupaj z Zagorsko \xc5\xbeupanijo podelil celjskemu grofu Hermanu II.. Celjski grofje in dr\xc5\xbeavni knezi ter ve\xc4\x8dkrat hrva\xc5\xa1ki bani so grad/trdnjavo imeli v posesti do 1456. V podno\xc5\xbeju hriba so Celjski dali zgraditi pavlinski samostan, ki pa v celoti \xc5\xa1e ni bil dokon\xc4\x8dan do 1479 ko so trdnjavo zavzeli, oropali in razru\xc5\xa1ili Turki, vklju\xc4\x8dno s samostanom. Po smrti Ulrika II. Celjskega je bil grad eno leto v posesti njegove vdove Katarine Brankovi\xc4\x87. Leta 1457 je bil grad v lasti vojskovodje Celjskih, ki je postal hrva\xc5\xa1ki ban, Jana Vitovca in njegovih sinov Jana, Janeza in Viljema. Trdnjave/gradu po uposto\xc5\xa1enju Turkov niso ve\xc4\x8d obnovili. Ogrski kralj Matija Korvin je leta 1492 dal pavlinski samostan obnoviti, in pri tem so verjetno uporabili material iz poru\xc5\xa1ene trdnjave.'